《潇湘逢故人慢 赠李简尤初度简尤方五十髭髯如雪已十馀年矣》
明代·王夫之

潇湘一曲，记前时相念，此地相逢。掀髯一笑中。问霜雪因甚，早逢青松。

多情自昔，阅桑田、沧海重重。有吴市、洞箫孤奏，碧天吹裂晴空。

酌君酒，为君舞，怕长沙、袖短举手难工。把袂且从容。

但五弦挥罢，目送归鸿。随时梅酒，又何有、今古英雄。

莺花在、年年三月，绿杨柔亸春风。

作者简介：王夫之（1619年10月7日－1692年2月18日），字而农，号姜斋、又号夕堂，湖广衡州府衡阳县（今湖南衡阳）人。他与顾炎武、黄宗羲并称明清之际三大思想家。其著有《周易外传》、《黄书》、《尚书引义》、《永历实录》、《春秋世论》、《噩梦》、《读通鉴论》、《宋论》等书。王夫之自幼跟随自己的父兄读书，青年时期王夫之积极参加反清起义，晚年王夫之隐居于石船山，著书立传，自署船山病叟、南岳遗民，学者遂称之为船山先生。